jkorsvik/nowiki_second_scrape_merged huggingface dataset:
Stenopsocidae

Stenopsocidae er gruppe små insekter som tilhører gruppen støvlus (Psocoptera).  De er ikke parasitter men lever av ulikt dødt organisk materiale, alger og soppsporer. 


== Utseende ==
Ganske store (3,5-5 mm) støvlus, brunaktige eller gulaktige, ofte flekkete. Kroppen virker snau. Antennene består av 13 ledd. Føttene er to-leddete. I forvingen er det tverr-årer mellom vingemerket (celle ved vingens fremkant) og åren R, og mellom areola postica (celle ved vingens bakkant) og åren M. Bakkroppen har noen utvrebgbare blærer som skiller ut et klebrig stoff.


== Levevis ==
Denne familien kan finnes mellom løvverk i fuktige skoger.


== Utbredelse ==
En stor del av de beskrevne artene er beskrevet fra Kina.


== Systematisk inndeling ==
Systematikken innen gruppen støvlus følger [1]. 

Insekter (Ectognatha)
Vingede insekter (Pterygota)
Lus (Psocodea)
Støvlus (Psocoptera)
Underorden Psocomorpha
Gruppe Caeciliusetae
Overfamilie Caeciliusoidea
Familie Stenopsocidae
Slekten Cubipilis Li, 1993 – 12 arter
Slekten Graphopsocus Kolbe, 1880 – 8 arter. I Europa:
Graphopsocus cruciatus (Linnaeus, 1768) – finnes i Norge
Slekten Malostenopsocus Li, 1992 – 9 arter
Slekten Stenopsocus Hagen, 1866 – 66 arter. I Europa:
Stenopsocus immaculatus (Stephens, 1836) – finnes i Norge
Stenopsocus lachlani Kolbe, 1880 – finnes i Norge
Stenopsocus stigmaticus (Imhoff & Latram, 1842)


== Kilder ==
Anonby, J. 1988. Støvlus – Psocoptera. Presentasjon av en lite kjent insektorden. Norsk entomologisk forening. Insekt-Nytt 13 (2) , side 5-10.
Liste over artene, fra Psocodea species file online
Fauna Europaea, utbredelsesdatabase for europeiske dyr


== Eksterne lenker ==
(en) Stenopsocidae i Encyclopedia of Life 
(en) Stenopsocidae i Global Biodiversity Information Facility 
(no) Stenopsocidae hos Artsdatabanken 
(sv) Stenopsocidae hos Dyntaxa 
(en) Stenopsocidae hos Fauna Europaea 
(en) Stenopsocidae hos ITIS 
(en) Stenopsocidae hos NCBI 
(en) Kategori:Stenopsocidae – bilder, video eller lyd på Wikimedia Commons 
Stenopsocidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Tree of life – Støvlus (engelskspråklig)
Bilde av Graphopsocus sp.
Håkon Nordhaug

Håkon Nordhaug (født 30. desember 1917 i Kina, død 18. oktober 2007 i Molde) var en norsk offiser. Som pensjonist bosatte han seg i Molde etter at han hadde vært sjef ved Møre forsvarsdistrikt / Møre infanteriregiment nr. 11 fra 1975 til 1981.


== Biografi ==
Håkon Nordhaug gjennomgikk Hærens krigsskole i London under andre verdenskrig. Han har også tatt Senior Officers Course, Infantry School, USA, Forsvarets høgskole, samt en rekke faglige kurs.
Han har vært tilknyttet Skyte- og vinterskolen for infanteriet, Elverum, var kontorsjef ved Forsvarets overkommando i 1956 til 1960. Han ble så utnevnt til oberstløytnant og tjenestegjorde som sjef ved Alta bataljon fra 1960 til 1963. Siden var han  tilknyttet Forsvarsstabens operasjonsavdeling, Oslo. Han var også stabsoffiser ved Nordkommandoen, Kolsås. Siden ble han hovedlærer fra Hæren og senere oberst og sjef ved Transport og forsyningsavdelingen, Forsvarets overkommando. Han var også en periode stabsoffiser, International Military Staff i Brussel, Belgia.
Fra 1966 til 1973 var han også redaktør av Norsk Militært Tidsskrift.


== Kilder ==
Håkon Nordhaug 70 år. Aftenposten 28. desember 1987
Bryopsocidae

Bryopsocidae er gruppe små insekter som tilhører gruppen støvlus (Psocoptera).  De er ikke parasitter men lever av ulikt dødt organisk materiale, alger og soppsporer. 


== Utseende ==
Små til middelsstore (2-3 mm) støvlus, vingene er fullt utviklede eller forkortede. På forvingene er det hår på årene og langs ytterkanten, bakvingens årer er hårløse. Årene Rs og M er delvis sammenvokst nær roten av vinge. Areola postica (celle ved vingens bakkant) er ikke forbundet med M. Hos hunnen har bakkroppen et mørkt og hardt område på oversiden nær spissen.


== Levevis ==
Disse støvlusene lever i fuktig skog. De er regnet som sjeldne.


== Utbredelse ==
De to artene som er kjent finnes bare på New Zealand.


== Systematisk inndeling ==
Systematikken innen gruppen støvlus følger [1]. 

Insekter (Ectognatha)
Vingede insekter (Pterygota)
Lus (Psocodea)
Støvlus (Psocoptera)
Underorden Psocomorpha
Gruppe Homilopsocidea
Familie Bryopsocidae
Slekten Bryopsocus Thornton, Wong & Smithers, 1977
Bryopsocus angulatus (Smithers, 1969)
Bryopsocus townsendi (Smithers, 1969)


== Kilder ==
Anonby, J. 1988. Støvlus – Psocoptera. Presentasjon av en lite kjent insektorden. Norsk entomologisk forening. Insekt-Nytt 13 (2) , side 5-10.
Liste over artene, fra Psocodea species file online
Fauna Europaea, utbredelsesdatabase for europeiske dyr


== Eksterne lenker ==
(en) Bryopsocidae i Global Biodiversity Information Facility 
(en) Bryopsocidae hos ITIS 
(en) Bryopsocidae hos NCBI 
Bryopsocidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Tree of life – Støvlus (engelskspråklig)
Calopsocidae

Calopsocidae er gruppe små insekter som tilhører gruppen støvlus (Psocoptera).  De er ikke parasitter men lever av ulikt dødt organisk materiale, alger og soppsporer. 


== Utseende ==
Ganske store (4-6 mm), oftest brunlige støvlus med uvanlig brede vinger. Noen arter er nokså fargerike. Antennene består av 13 ledd. Føttene er to-leddete. Forvingen har tallrike små-årer som danner et kniplingsaktig nettverk.  Vingeårene har to eller flere rader av hår. Ved spissen av forvingen er den kantet med hår som krysser hverandre. Vingens forkant er fortykket ved vingemerket. Cellen areola postica (ved bakkanten av forvingen) er forbundet med åren M ved en tverr-åre.


== Levevis ==
Disse støvlusene lever mellom løvvreket på trær, blant annet palmer.


== Utbredelse ==
Familien finnes i Asia, i Australia og på øyene i Stillehavet.


== Systematisk inndeling ==
Systematikken innen gruppen støvlus følger [1]. Calopsocidae bør kanskje regnes som en spesialisert gruppe innen familien Pseudocaeciliidae.

Insekter (Ectognatha)
Vingede insekter (Pterygota)
Lus (Psocodea)
Støvlus (Psocoptera)
Underorden Psocomorpha
Gruppe Homilopsocidea
Familie Calopsocidae
Underfamilie Callistopterinae – bare én art:
Callistoptera anna Enderlein, 1903
Underfamilie Calopsocinae
Slekten Calopsocus Hagen, 1866 – 18 arter
Calosema browningae Thornton & Smithers, 1984
Slekten Cyclopsocus Thornton & Smithers, 1984 – 5 arter
Dendropsocus swartensis Thornton & Smithers, 1984
Nemupsocus lobatus New, 1978
Slekten Neurosema McLachlan, 1866 – 5 arter
Slekten Torrepsocus Thornton & Smithers, 1984 – 2 arter


== Kilder ==
Anonby, J. 1988. Støvlus – Psocoptera. Presentasjon av en lite kjent insektorden. Norsk entomologisk forening. Insekt-Nytt 13 (2) , side 5-10.
Liste over artene, fra Psocodea species file online
Fauna Europaea, utbredelsesdatabase for europeiske dyr


== Eksterne lenker ==
(en) Calopsocidae i Global Biodiversity Information Facility 
(en) Calopsocidae hos ITIS 
(en) Calopsocidae hos NCBI 
Calopsocidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Tree of life – Støvlus (engelskspråklig)
Tinius

Tinius er et norsk mannsnavn dannet som en variant av Tinus, en kortform av det romerske navnet Martinus, som igjen har opprinnelse i Martis, genitivsformen av navnet på den romerske krigsguden Mars. Gudenavnet kan muligens være utledet av latinske mas, «hann», som i genitiv blir maris.
Tinius er også et tysk etternavn.


== Utbredelse ==
Navnet Tinius er sjeldent, og er svært lite brukt utenfor Norge. Formen Tinus er noe brukt i Danmark og Sverige. 
Tabellen nedenfor gir en detaljert oversikt over populariteten til mannsnavnet Tinius og varianter av dette i noen av de landene hvor statistikk er tilgjengelig.
I folketellingen i Norge fra 1801 var det ingen personer med navnet Tinius. I folketellingen fra 1865 hadde 22 personer navnet, hvorav 10 bodde i Kongsberg, og i 1900 var det 30 personer med navnet.


== Kjente personer med navnet ==
Personene i listen er ordnet kronologisk etter fødselsår.

Tinius Demetrius (født før 190), romersk guvernør for Egypt
Tinius Olsen (1845–1932), norsk-amerikansk ingeniør og oppfinner
Tinius Nagell-Erichsen (1934–2007), norsk journalist og mediemagnat
Tinius Corneliussen, norsk bandyspiller


== Annen bruk av navnet ==

Tinius Olsens skole, en del av Kongsberg videregående skole (KOVS) i Kongsberg.
Tinius Olsen Testing Machine Company, amerikansk firma
Stiftelsen Tinius, stiftelse til støtte for Schibsteds aviser og øvrige medier


== Referanser ==


== Eksterne lenker ==

(en) Behind the Name: Tinius
(en) Think Baby Names: Tinius
Hurtigløp på skøyter under Vinter-OL 1936 – 10000 meter herrer

10 000 meter hurtigløp på skøyter var en øvelse under Vinter-OL 1936 som ble avholdt fredag, 14. februar 1936.
30 skøyteløpere fra 14 nasjoner deltok i øvelsen.


== Medaljevinnere ==


== Rekorder ==
Dette var gjeldende rekorder verdens og olympisk rekorder (i sekunder) før Vinter-OL i 1936.

(*) Rekorden ble satt på høyfjellsbane (over 1000 meter over havet) og på naturis.
(**) Tiden ble satt i et løp med fellesstart.
Femten løpere gikk under den tolv år gamle olympiske rekorden og følgende nye olympiske rekorder ble satt under konkurransen:


== Resultater ==


== Kilder ==
Offisiell olympisk rapport
(en) Speed Skating at the 1936 Garmisch-Partenkirchen Winter Games: Men's 10,000 metres Arkivert 3. august 2018 hos Wayback Machine. på Sports-reference.com/olympics
(en) Distance result: Olympic Winter Games 1936 · Men · 10.000 Meter på SpeedSkatingNews.info
(en) Resultatoversikt på SpeedSkatingStats.com en nl Results of the 1936 Olympic Winter Games 10,000 meters Men.
(en) Results Olympic Games 1935/1936 Results Men - 10000m : 14 Feb 1936 - Garmisch-Partenkirchen på www.ISU.html.infostradasports.com
(en) Speed Skating - 1936 Olympic Games - Results Men's 10000 m - 14th February på The-Sports.org
Wudarski, Pawel (1999). «Wyniki Igrzysk Olimpijskich». Besøkt 21. mai 2008.  Arkivert 16. februar 2009 hos Wayback Machine.


== Eksterne lenker ==
(en) Hurtigløp på skøyter under Vinter-OL 1936 – 10000 meter herrer – Olympedia
Flydur og andre tonearter

Flydur og andre tonearter er et musikkalbum av Ole Ivars, utgitt i 1972. Dette var det siste med Ivar Grønsveen som vokalist og den første med Terje Scott på trommer. Albumet ble reutgitt på CD i 2011.


== Sporliste ==
«Fri som en fugl» - Flying Machine (Georg Hultgreen/Fredrik Friis)
«Butterfly» (Danyel Gérard/Howard Barnes/Ralph Bernet/Sven-Olof Bagge)
«Noen ting & tro på» - Something to Believe In (Tupper Saussy/Friis)
«Din og min melodi» - A chacun sa Chanson (Jean-Claude Oliver/Edgar Skjønhals)
«Dyna fyr» - Rüdesheim liegt nicht an der Themse (Hans Blum/Margido)
«Oljesheiken Larsen» - Where You Been So Long (Chester Burnett/Friis)
«Glem den snø som falt i fjor» - Blame It on the Summersun (Jack Jersey/Skjønhals)
«Byen med det store hjerte» - I Guess the Lord Must Be In New York City (Harry Nilsson/Friis)
«Beate Christine» (Jules Sylvain/Dix Dennie)
«Østerdalen» - Alabama, Louisana or Maybe Tennessee (Buck Owens/Margido)
«Det er harde tider» - Times Are Gettin' Hard (Bobby Bare/Skjønhals)
«To blå øyne» (Hal David/Paul Hampton/Skjønhals)


== Medvirkende ==


=== Ole Ivars ===
Ivar Grønsveen – gitar, sang
Terje Scott – trommer
Ole Ødegård – tangenter, produsent
Nils Østby – bass
Kjell Arne Olsen – trompet
Tor Egil Simensen – saksofon


=== Andre medvirkende ===
Rune Nordal - tekniker
Tore Tveter - tekniker
Fredrik Friis - tekstforfatter
Edgar Skjønhals - tekstforfatter
Sven-Olof Bagge - tekstforfatter
Per Holland - foto
John Thørrisen - forsideillustrasjon


== Kilder ==
Flydur og andre tonarter
Philotarsidae

Philotarsidae er gruppe små insekter som tilhører gruppen støvlus (Psocoptera).  De er ikke parasitter men lever av ulikt dødt organisk materiale, alger og soppsporer. 


== Utseende ==
Små til middelsstore (2-3,5 mm), tettbygde støvlus, grå eller brunlige. De har vanligvis lange vinger, men kortvingede former forekommer. Kroppen og hodet er vanligvis påfallende hårete. Antennene består av 13 ledd. Fasettøynene er ganske små og lite påfallende. Føttene er vanligvis tre-leddete, men to-leddete hos noen Philotarsus-arter. Forvingen er hårete, også på undersiden. Årene Rs og M er delvis sammenvokste ved roten. Cellen areola postica (ved forvingens bakkant) er ikke forbundet med åren M. Vingeårene har hår som står på to eller flere rekker. Langs ytterkanten av forvingen er det hår som krysser hverandre.


== Levevis ==
Disse artene lever på barken av trær, eller på steiner og bergvegger. Noen arter lager et tett spinn som de lever under, enten alene eller flere sammen.


== Utbredelse ==
Familien forekommer i alle verdensdeler bortsett fra Antarktis. De har få arter i nordområdene, med bare tre funnet i Europa.


== Systematisk inndeling / europeiske arter ==
Systematikken innen gruppen støvlus følger [1]. 

Insekter (Ectognatha)
Vingede insekter (Pterygota)
Lus (Psocodea)
Støvlus (Psocoptera)
Underorden Psocomorpha
Gruppe Homilopsocidea
Familie Philotarsidae
Underfamilie Aaroniellinae
Slekten Aaroniella Mockford, 1951 – 44 arter. I Europa:
Aaroniella badonneli (Danks, 1950) – Italia
Slekten Philotarsopsis Tillyard, 1923 – 29 arter
Slekten Tarsophilus Mockford & Broadhead, 1982 – 2 arter
Underfamilie Philotarsinae
Slekten Garcialdretia – 6 arter
Slekten Haplophallus Thornton, 1959 – 26 arter
Slekten Philotarsus Kolbe, 1880 – 10 arter. I Europa:
Philotarsus parviceps Roesler, 1954 – finnes i Norge
Philotarsus picicornis (Fabricius, 1793) – finnes i Norge


== Kilder ==
Anonby, J. 1988. Støvlus – Psocoptera. Presentasjon av en lite kjent insektorden. Norsk entomologisk forening. Insekt-Nytt 13 (2) , side 5-10.
Liste over artene, fra Psocodea species file online
Fauna Europaea, utbredelsesdatabase for europeiske dyr


== Eksterne lenker ==
(en) Philotarsidae – oversikt og omtale av artene i WORMS-databasen 
(en) Philotarsidae i Encyclopedia of Life 
(en) Philotarsidae i Global Biodiversity Information Facility 
(no) Philotarsidae hos Artsdatabanken 
(sv) Philotarsidae hos Dyntaxa 
(en) Philotarsidae hos Fauna Europaea 
(en) Philotarsidae hos Fossilworks 
(en) Philotarsidae hos ITIS 
(en) Philotarsidae hos NCBI 
(en) Kategori:Philotarsidae – bilder, video eller lyd på Wikimedia Commons 
Philotarsidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Tree of life – Støvlus (engelskspråklig)
Kinas riksvei 101

Kinas riksvei 101 fører fra Beijing til Shenyang i provinsen Liaoning. Den er 909 km lang. Den begynner ved der den gamle byporten Dongzhimen stod.


== Rute og distanser ==
Lingyuan

Lingyuan (kinesisk: 凌源; pinyin: Língyuán) er et byfylke i byprefekturet Chaoyang i provinsen Liaoning i Folkerepublikken Kina.
Befolkningen var på 636 444 innbyggere i 1999.


== Kulturminner ==
Det betydelige arkeologiske funnstedet Niuheliang (Niuheliang yizhi 牛河梁遗址) – med funn fra den neolittiske Hongshankulturen – ble i 1988 tilføyd på Folkerepublikken Kinas liste over kulturminner. 


== Administrative enheter ==
Subdistrikter:

Nanjie (南街街道), Beijie (北街街道), Chengguan (城关镇街道), Xingyuan (兴源街道), Dongcheng (东城街道), Lingbei (凌北街道), Hongshan (红山街道), Reshuitang (热水汤街道)Storkommuner:

Wanyuandian (万元店镇), Songzhangzi (宋杖子镇), Sanshijiazi (三十家子镇), Yangzhangzi (杨杖子镇), Dao'erdeng (刀尔登镇), Songlingzi (松岭子镇), Siguanyingzi (四官营子镇), Goumenzi (沟门子镇), Xiaochengzi (小城子镇), Sihedang (四合当镇), Wulanbai (乌兰白镇)Kommuner:

Liuzhangzi (刘杖子乡), Sandaohezi (三道河子乡), Niuyingzi (牛营子乡), Beilu (北炉乡), Hekanzi (河坎子乡), Dawangzhangzi (大王杖子乡), Foyedong (佛爷洞乡), Wafangdian (瓦房店乡), Dahebei (大河北乡), Qianjin (前进乡), Sanjiazi Menggu (三家子蒙古族乡)


== Samferdsel ==
Kinas riksvei 101 går gjennom området. Den begynner i Beijing og fører via blant annet Chengde til Shenyang.


== Referanser ==
Asker tennishall

Asker tennishall inngår i Risenga idrettspark og åpnet 23. september 1990. Hallen har fire teppebelagte (velour) tennisbaner. Hallen eies av Asker Tennisklubb som også har et uteanlegg med ni grusbaner på Nedre Bleiker, et par hundre meter fra tennishallen. 


== Kilder ==
Asker Tennisklubb om anlegget
Nicolaas Johannes Diederichs

Nicolaas Diederichs (født 1903, død 1978) tjente som president i Sør-Afrika fra 1975 til 1978.
Som økonom fikk Diederichs doktorgrad på Universitetet i Leiden. I løpet av 1930- og 40-tallet ble han en kjent person blant nasjonalistiske afrikandere. Han grunnla Reddingsdaadbond-organisasjonen, for å fremme økonomisk velferd blant afrikanderne.Diederichs satt i parlamentet for Nasjonalistpartiet fra 1953 til 1975. Han var økonomiminister fra 1958 til 1967 og gruveminister fra 1961 til 1964. Han ble finansminister i 1967 og satt i denne stillingen til 1975. Som finansminister ble han kjent som «Mr. Gold». Han tjente som seremoniell president fra 1975 til sin død. Han døde i Cape Town av et hjerteattakk etter en tids sykdom 21. august 1978.


== Referanser ==
Vjatsjeslav Fetisov

Vjatsjeslav (Slava) Aleksandrovitsj Fetisov  (russisk: Вячеслав (Слава) Александрович Фетисов; født 20. april 1958 i Moskva) er en  en russisk politiker, tidligere kjent ishockeyspiller som spilte i forsvar.
Han var en av verdens beste backer. Han har blant annet vunnet OL og VM med Sovjetunionen.


== Referanser ==


== Eksterne lenker ==
(en) Viacheslav Fetisov – kategori av bilder, video eller lyd på Commons 
(en) Vjatsjeslav Fetisov på Internet Movie Database 
(da) Vjatsjeslav Fetisov på Filmdatabasen 
(en) Vjatsjeslav Fetisov hos The Movie Database 
(en) Vjatsjeslav Fetisov hos Europarådets parlamentarikerforsamling 
(de) Vjatsjeslav Fetisov – Munzinger Sportsarchiv 
(en) Vjatsjeslav Fetisov – Olympedia 
(en) Vjatsjeslav Fetisov – Sports-Reference (OL-resultater – arkivert) 
(en) Vjatsjeslav Fetisov – National Hockey League (NHL) 
(en) Vjatsjeslav Fetisov – Eurohockey.com 
(en) Vjatsjeslav Fetisov – Hockeydb.com 
(en) Vjatsjeslav Fetisov – Hockey-Reference.com 
(en) Vjatsjeslav Fetisov – Eliteprospects.com 
(en) Vjatsjeslav Fetisov – Eliteprospects.com (personale)
Blini

Blini  (russisk: блин, blin, flertall блины, bliny) er russiske pannekaker med lange tradisjoner. 
«Blinier er et symbol på sol, vakre dager, gode avlinger, lykkelige ekteskap og sunne barn», skrev den russiske forfatteren Aleksandr Kuprin. Blinier symboliserer solen, og representerer en veldig viktig del av festivalen, som betyr, at den lange vinteren er over: «Maslenitsa», pannekakeuken.
Blinier skiller seg fra vanlige norske pannekaker ved at de heves med gjær. Skal man lage ekte blinier skal det være bokhvete i røren, og da får du blinier som er ganske grove. Vil du ha en finere versjon, kan du bytte ut litt av bokhvetemelet med vanlig hvetemel. Uten hvetemel er retten glutenfri, men deigen er vanskeligere å få smidig.
Tradisjonelt serveres de med rogn og smetana (tradisjonelt meieriprodukt som minner om crème fraîche) – rømme er et like godt alternativ, men her er det kun fantasien og smaksløkene som setter begrensningene.


== Bilder ==

		
		


== Eksterne lenker ==
Oppskrift
Video hos YouTube
Jorge Martinic

Jorge Martinic (født 16. september 1986) er en chilensk alpinist. 
Han deltok i super-G under VM i alpint 2009, der han kom på 43. og siste plass.På nasjonalt nivå har han én medalje; bronse i super-G fra det chilenske mesterskapet i 2008, som gikk i Antillanca. 


== Referanser ==


== Eksterne lenker ==
(en) Jorge Martinic – FIS (alpint)
Ottar Engtrø

Ottar Engtrø (født 13. februar 1943 i Melhus) er en norsk låtskriver. Han har skrevet teksten til «Vise til våren» på Vamps album Månemannen fra 2002.


== Biografi ==
Han utdannet seg til fengselsbetjent og arbeidet mange år innen fengselsvesenet, blant annet i Ungdomsfengselet i Oslo. Siden tok han lærerskolen og ble etter hvert opplæringsleder for de ansatte i Vestre Fengselsdistrikt, som strekker seg fra Molde til Kristiansand. Siden bosatte han seg på Undheim og ble lærer på Nærbø.
Ottar Engtrø har alltid likt å skrive viser og dikt, men det meste har havnet i skrivebordskuffen, han har aldri gitt ut noen diktsamling. Etter å ha skrevet mye i ungdomstiden, hadde han en lang pause der han ikke skrev noe, men etter hvert tok han opp igjen skrivingen. Etter en kontakt med Øyvind Staveland i Vamp ble det til at han sendte noen dikt til ham, og Staveland satte melodi til «Vise til våren». 


== Diskografi ==
Vamp: Månemannen (2002)
2 me og to te: Så longt har me aldri komt før... (2009)
Vamp: To me alt (2013)
Randi Engelsvold: Når månen er med (2017)


== Eksterne lenker ==
Ludvig Lorentzen: Skaffet Vamp vårstemning. Artikkel i Stavanger Aftenblad 11. oktober 2002
Tekst til «Vise til våren» hos www.vamp.no
Sarah Murphy

Sarah Murphy (født 16. februar 1988 i Banff i Alberta) er en newzealandsk skiskytter. Hun har newzealandsk mor og canadisk far, og har vokst opp i Canmore i Alberta og Nelson på New Zealand.
Murphy representerte New Zealand under Vinter-OL 2010, der hun kom på 82.-plass i både sprinten og 15 km. Hun var med dette New Zealands første olympiske utøver i skiskyting.


== OL-resultater ==
Vancouver 2010

Sprint: 82.-plass
15 km: 82.-plass


== Referanser ==


== Eksterne lenker ==
(en) Sarah Murphy – Olympedia 
(en) Sarah Murphy – Sports-Reference (OL-resultater – arkivert) 
(en) Sarah Murphy – New Zealands olympiske komité 
(en) Sarah Murphy – FIS (langrenn) 
(en) Sarah Murphy – IBU 
(en) Sarah Murphy – biathlon.com.ua 
Profil hos Freebase
Profil hos Vancouver 2010
Power and Market

Power and Market: Government and the Economy er en bok skrevet av Murray Rothbard i 1970. Boken beskriver hvordan en statsløs økonomi kunne fungere i praksis. Boken skulle egentlig bli publisert som et vedlegg til Man, Economy, and State i 1962, men ble av ulike grunner trukket før publisering og lansert for seg selv i 1970. I 2004 ble den i det fjerde opplaget forent med Man, Economy, and State med tittelen «The Scholar's Edition».Tittelen ville på norsk bli: Makt og marked: Stat og økonomi. Rothbard tar for seg og analyserer de negative effektene ved statlig innblanding i økonomien, og konkluderer med at statlig kontroll er både unødvendig og ubrukelig.


== Innholdsfortegnelse ==
Defense Services on the Free Market (Beskyttelsestjenester på det frie marked)
Fundamentals of Intervention (Grunnlaget for intervensjon)
Triangular Intervention (Tredelt intervensjon)
Binary Intervention: Taxation (Todelt intervensjon: Skatt)
Binary Intervention: Government Expenditures (Todelt intervensjon: Statlige utgifter)
Antimarket Ethics: A Praxeological Critique (Anti-markeds etikk: En praxeologisk kritikk)
Conclusion: Economics and Public Policy (Konklusjon: Økonomi og offentlig politikk)


== Referanser ==
Liam Hemsworth

Liam Hemsworth (født 13. januar 1990 i Melbourne i Victoria) er en australsk skuespiller. 
Han fikk sitt internasjonale gjennombrudd i den amerikanske filmen The Last Song, som kom ut i mars 2010. Der spiller han den romantiske interessen til Miley Cyrus, som han også tidligere har datet i virkeligheten. Han landet en av hovedrollene i The Hunger Games, basert på romanen Dødslekene av Suzanne Collins. Han spilte også i eventyrfilmen Arabian Nights mot Anthony Hopkins, actionfilmen The Expendables 2 mot Sylvester Stallone, Bruce Willis, Arnold Schwarzenegger og Jason Statham, samt The Hunger Games: Catching Fire, oppfølgeren til The Hunger Games. Han er ellers kjent for roller i diverse australske serier. 
Han er yngre bror av Chris Hemsworth, og har dessuten en eldre bror ved navn Luke, som også er skuespiller. 


== Referanser ==


== Eksterne lenker ==
(en) Liam Hemsworth – kategori av bilder, video eller lyd på Commons 
(en) Liam Hemsworth på Internet Movie Database 
(sv) Liam Hemsworth i Svensk Filmdatabas 
(da) Liam Hemsworth på Filmdatabasen 
(da) Liam Hemsworth på Scope 
(fr) Liam Hemsworth på Allociné 
(en) Liam Hemsworth på AllMovie 
(en) Liam Hemsworth hos Turner Classic Movies 
(en) Liam Hemsworth hos The Movie Database